২০২২ কুইবুকা টি২০ টুর্নামেন্ট
২০২২ কুইবুকা টি২০ টুর্নামেন্ট ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের জুন মাসে রুয়ান্ডায় অনুষ্ঠিত হয়। টুর্নামেন্টটি ছিল বার্ষিক কুইবুকা টি২০ টুর্নামেন্টের অষ্টম আসর। টুর্নামেন্টের ম্যাচগুলো কিগালির দুটি মাঠে খেলা হয়। টুর্নামেন্টের পূর্ববর্তী আসরে বিজয়ী হয়েছিল কেনিয়া, যেটি ছিল তাদের চতুর্থ শিরোপা। প্রাথমিকভাবে টুর্নামেন্টটিতে এগারোটি দলের অংশগ্রহণ করার কথা ছিল। দলগুলো ছিল স্বাগতিক রুয়ান্ডা, উগান্ডা, কেনিয়া, তানজানিয়া, নাইজেরিয়া, বতসোয়ানা এবং টুর্নামেন্টে প্রথমবারের মত অংশ নিতে যাওয়া ঘানা, জার্মানি, জিম্বাবুয়ে, ব্রাজিল ও সিয়েরা লিওন। কিন্তু পরবর্তীতে অংশগ্রহণকারী দলের সংখ্যা কমিয়ে আটে নিয়ে আসা হয়। এটি ছিল আফ্রিকার বাইরে থেকে আসা দলের অংশগ্রহণে আয়োজিত কুইবুকা টুর্নামেন্টের প্রথম আসর। টুর্নামেন্টের ফাইনালে কেনিয়াকে পরাজিত করে প্রতিযোগিতায় নিজেদের দ্বিতীয় শিরোপা অর্জন করে তানজানিয়া। কেনিয়ার কুইন্টর আবেল প্রতিযোগিতার সেরা খেলোয়াড় নির্বাচিত হন।